Diari Oficial de la Generalitat Valenciana


Sumari del DOGV 7286, del 02-06-2014 (2014/4955)

ORDE 11/2014, de 26 de maig, de la Conselleria de Presidència i Agricultura, Pesca, Alimentació i Aigua, de modificació de l'article 4 de l'Orde de 12 de febrer de 2009, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, i per la qual es convoquen les mencionades ajudes per a l'exercici 2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7286

Data del DOGV
:   02-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/4955


Data del document
:   26-05-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * legislació

ORDE 11/2014, de 26 de maig, de la Conselleria de Presidència i Agricultura, Pesca, Alimentació i Aigua, de modificació de l'article 4 de l'Orde de 12 de febrer de 2009, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, i per la qual es convoquen les mencionades ajudes per a l'exercici 2014. [2014/4955]  
  
  
PREÀMBUL  
  
L'Orde de 12 de febrer de 2009, de la Conselleria d'Agricultura, Pesca i Alimentació publicada en el Diari Oficial de la Comunitat Valenciana número 5957, de 18 de febrer de 2009, en la redacció vigent regula les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV.  
El règim de bases contingut en l'esmentada orde ha sigut modificada per mitjà de les ordes següents: «Orde de 20 maig de 2009, de la Conselleria d'Agricultura, Pesca i Alimentació, per la qual es modifica l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV» (DOCV 6024, 29.05.2009); «Orde 1/2010, de 12 de gener, de la Conselleria d'Agricultura, Pesca i Alimentació, per la qual es modifica l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV» (DOCV 6187, 19.01.2010); «Orde 12/2011, de 23 de desembre, de la Conselleria d'Agricultura, Pesca, Alimentació i Aigua, per la qual es modifica l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV» (DOCV 6686, 05.01.2012).  
  
Per mitjà d'esta orde s'introduïx una nova modificació en el règim de bases consistent a limitar l'import màxim a concedir per beneficiari per a l'activitat de control, lletra b, subapartat 1.1, apartat 1, de l'article 4 de l'orde de règim de bases de les ajudes. A més, en la disposició addicional primera es convoquen estes ajudes per a l'exercici 2014.  
  
El règim de bases de les presents ajudes va ser objecte de decisió positiva de la Comissió Europea amb la següent identificació XA426/2008, d'acord amb el Reglament (CE) núm. 1857/2006, de la Comissió, de 15 de desembre de 2006, sobre aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) 70/2001 (DOUE L358, de 16.12.2006), la vigència del qual s'ha establit fins al 30 de juny de 2014, d'acord amb el Reglament (UE) núm. 1114/2013, de la Comissió, de 7 de novembre de 2013, pel qual es modifica el Reglament (CE) núm. 1857/2006 pel que fa al seu període d'aplicació (DOUE L298, de 08.11.2013). En particular, les activitats subvencionables de l'apartat 1 de l'article 4 de l'orde del règim de bases de les ajudes queden vinculades als previst en els articles 14 i 15 de l'esmentat Reglament (CE) núm. 1857/2006, de la Comissió, de 15 de desembre de 2006.  
  
Per tant, i en ús de les facultats que em conferix l'article 28, lletra e, de la Llei 5/1983, de 30 de desembre, del Consell, en relació amb els articles 9 i 17 de la Llei 38/2003, de 17 de novembre, General de Subvencions, amb l'article 47.11 del Text Refós de la Llei d'Hisenda Pública de la Generalitat Valenciana i amb el Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, totes estes normes en la seua redacció vigent, i a proposta de la Direcció General d'Empreses Agroalimentàries i Pesca  
  
  
ORDENE  
  
Article únic. Objecte  
Es modifica l'apartat 1, «Ajudes per a fomentar la producció de productes agrícoles de qualitat», de l'article 4, «Conceptes subvencionables, modalitats i quantia de les subvencions per als consells reguladors o òrgans de gestió de l'apartat 1r de l'article 2n», de l'Orde de 12 de febrer de 2009, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, que queda amb la redacció que consta en l'annex d'esta orde.  
  
  
  
DISPOSICIÓ ADDICIONAL  
  
Única. Convocatòria exercici 2014  
1. Es convoquen per a l'exercici 2014, ajudes per als consells reguladors o òrgans de gestió de les figures de qualitat de la Comunitat Valenciana exclusivament per a les actuacions incloses en l'apartat 1, «Ajudes per a fomentar la producció agrícola de qualitat», de l'article 4, «Conceptes subvencionables, modalitats i quantia de les subvencions per als consells reguladors o òrgans de gestió de l'apartat 1r de l'article 2», de l'Orde de 12 de febrer de 2009, de la Conselleria d'Agricultura, Pesca i Alimentació, per la qual s'establixen les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, en la seua redacció vigent.  
  
2. D'acord amb Llei 6/2013, de 26 de desembre, de Pressupostos de la Generalitat per a l'exercici 2014 (DOCV 7182, 30.12.2013), la dotació pressupostària, a càrrec de la partida pressupostària 12.02.01, programa 714.60, línia T1766000, «Garantir la qualitat dels productes de qualitat reconeguda», és de set-cents huitanta mil euros (780.000. ?).  
  
3. El termini de presentació de les sol·licituds d'ajudes per als consells reguladors o òrgans de gestió de les figures de qualitat de la Comunitat Valenciana comença el mateix dia de la publicació de la present orde en el Diari Oficial de la Comunitat Valenciana i finalitza el 15 de juny de 2014.  
Es podrà presentar sol·licitud en el Registre General de la Conselleria de Presidència i d'Agricultura, Pesca, Alimentació i Aigua, torre 1, ciutat administrativa 9 d'Octubre (c/ Castán Tobeñas, 77, València, CP 46536), en les direccions territorials de la Conselleria de Presidència i Agricultura, Pesca, Alimentació i Aigua d'Alacant, Castelló i València, o en qualsevol de les formes que establix l'article 38.4 de la Llei 30/1992, de 26, de novembre, de Règim Jurídic de les Administracions Públiques i del Procediment Administratiu Comú.  
4. El termini de justificació del gasto s'establix fins al 31 d'octubre de 2014, llevat que es determine un termini posterior en la resolució de concessió de l'ajuda.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor el dia que es publique en el Diari Oficial de la Comunitat Valenciana.  
  
València, 26 de maig de 2014  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER  
  
  
  
  
ANNEX  
  
Article 4. Conceptes subvencionables, modalitats i quantia de les subvencions per als consells reguladors o òrgans de gestió de l'apartat 1r de l'article 2  
1. Ajudes per a fomentar la producció de productes agrícoles de qualitat:  
1.1. S'inclouen com a conceptes subvencionables:  
a) Els costos de les activitats d'estudi de mercat i concepció i creació de productes, incloses les ajudes concedides per a la preparació de sol·licituds de reconeixement d'indicacions geogràfiques i denominacions d'origen o certificats de característiques específiques, de conformitat amb la normativa comunitària pertinent.  
b) Els costos de les activitats de control  
- Els derivats de la implantació de mètodes de garantia de la qualitat, sistemes basats en anàlisi de riscos i punts de control crítics, sistemes de traçabilitat, sistemes per a garantir el respecte a l'autenticitat i les normes de comercialització. Així com els de formació del personal per a l'aplicació d'estos mètodes i sistemes.  
- Els derivats de les mesures de control obligatòries adoptades per les autoritats competents o en nom d'estes, d'acord amb la legislació comunitària o nacional, a menys que la legislació comunitària exigisca que les empreses córreguen amb eixos costos.  
- En la concessió de l'ajuda caldrà ajustar-se al que preveu l'article 11 del Reglament (CE) núm. 510/2006, del Consell, de 20 de març de 2006, sobre la protecció de les indicacions geogràfiques i de les denominacions d'origen dels productes agrícoles i alimentaris (DOUE L93, 31.03.2006).  
c) Els costos d'activitats de promoció  
- Organització de fòrums d'intercanvi de coneixements entre empreses, concursos, exhibicions i fires.  
- Per la participació en els esdeveniments dalt referenciats seran subvencionables: drets de participació; gastos de viatge; costos de les publicacions; lloguer dels locals d'exposició.  
d) Els costos derivats de la divulgació de coneixements científics i la informació factual sobre sistemes de qualitat oberts a productes d'altres països, sobre productes genèrics i sobre beneficis nutricionals dels productes genèrics i les recomanacions d'ús d'estos. Sempre que les referències a l'origen corresponguen exactament a les registrades per la Comunitat Europea i els productes siguen els regulats en el Reglament (CE) núm. 510/2006, del Consell (DO L93, 31.03.2006) i els articles 54 a 58 del Reglament (CE) núm. 1493/1999, del Consell (DO L179, 14.07.1999)  
e) Publicacions com a catàlegs o llocs web que presenten informació factual sobre els productors d'una regió determinada o d'un producte determinat, sempre que la informació i la seua presentació siguen de caràcter neutre i que tots els productors interessats tinguen les mateixes possibilitats d'estar representats en la publicació.  
1.2. L'ajuda atorgada per a les activitats incloses en l'apartat 1.1. serà de fins al 60 % dels costos admesos. En relació amb la lletra b de l'apartat 1.1., l'import màxim a concedir serà de 30.000 euros per beneficiari.  
1.3. En relació amb els conceptes subvencionables de l'apartat 1.1. a i b, les ajudes podran concedir-se només respecte dels costos dels servicis prestats per tercers o dels controls realitzats per tercers o en nom seu, com les autoritats reguladores competents o les entitats que actuen en nom seu, o per organismes independents encarregats del control i la supervisió de la utilització de les indicacions geogràfiques i denominacions d'origen i el Comité d'Agricultura Ecològica. No podran concedir-se ajudes respecte dels gastos relacionats amb inversions.  
  
1.4. No podran concedir-se ajudes destinades a sufragar part del cost dels controls realitzats pel mateix agricultor o fabricant, ni en aquells altres casos en què la legislació comunitària dispose que el cost del control ha de córrer a compte dels productors, sense especificar la quantia real dels gastos.  
1.5. L'ajuda haurà d'estar a disposició de totes les persones amb dret a esta en la zona en qüestió, sobre la base de condicions definides objectivament. Quan la prestació dels servicis i l'assistència tècnica siga a càrrec d'agrupacions de productors o altres organitzacions agràries d'ajuda mútua, l'afiliació a eixes agrupacions o organitzacions no serà condició per a tindre accés al servici. Tota contribució als costos administratius de l'agrupació o l'organització de què es tracte per part de persones que no estiguen afiliades, haurà de limitar-se al cost proporcional de la prestació del servici.